Tennisster en popsensasie word ouers na 16 jaar saam | Maroela Media
Anna Kournikova en Enrique Iglesias. (Foto: Facebook)
Die popster Enrique Iglesias (42) en sy lewensmaat van die afgelope 16 jaar, Anna Kournikova, het Saterdag ouers geword van 'n tweeling.
Die tweeling, 'n seun, Nicholas, en 'n dogter, Lucy, is op 16 Desember in Miami gebore. Dit is die paartjie se eerste kinders.
Volgens Hello! het die uiters private paartjie die swangerskap die laaste nege maande stilgehou, alhoewel Kournikova (36) in Augustus 'n video op Instagram geplaas het wat aanhangers laat bespiegel het dat sy swanger is.
Die paartjie het in 2001 ontmoet toe Kournikova in Iglesias se musiekvideo vir "Escape" gespeel het. Ondanks talle gerugte het die paartjie nog nooit bevestig of hulle getroud is nie.
"Miskien is dit omdat my ouers geskei is, maar ek glo nie dat 'n mens 'n stukkie papier nodig het om te wys jy is lief vir iemand nie," het Iglesias vroeër aan Hello! gesê. "Wie weet wat die toekoms inhou… of die verlede?" het hy geskerts.
Nie juis nuuswaardig nie.
Partykeer, soos hier, vat die resep lank om by mense uit te kom.
Dis wonderlik, hulle is 'n oulike paartjie
Tweelinge is nie meer nuus nie. Paartjies (al sukkel hulle nie om swanger te raak nie) gaan deesdae vir invitro bevrugting en siedaar- elke tweede ouerpaar kry binne een swangerskap 'n seun en dogter :)